2015.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2014.gada 13.maija noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2014.gada 13.maija noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (Latvijas Vēstnesis, 2014, 94.nr., 162.nr., 2015, 20.nr.) šādus grozījumus:

1. Papildināt deleģējuma norādi ar Attīstības finanšu institūcijas likuma 12.panta ceturto daļu;
2. Aizstāt 3.punktā vārdus “sabiedrība ar ierobežotu atbildību “Latvijas Garantiju aģentūra” (turpmāk – Latvijas Garantiju aģentūra)” ar vārdiem “akciju sabiedrība “Attīstības finanšu institūcija Altum” (turpmāk – Altum)” un 4.punktā vārdus “Latvijas Garantiju aģentūru” ar vārdiem “Altum” ;

3. Izteikt 6.punktu šādā redakcijā:

„6. Šo noteikumu ietvaros atbalstu saimnieciskās darbības veicējiem sniedz no darbības programmas “Uzņēmējdarbība un inovācijas” papildinājuma 2.2.1.4.2.apakšaktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – aktivitāte) pieejamā publiskā finansējuma.”;

4. Papildināt ar 6.1 punktu šādā redakcijā:

“6.1 Aktivitātē pieejamā publiskā finansējuma apmērs ir 25 860 778 *euro*, ko veido Eiropas Reģionālās attīstības fonda finansējums 15 290 219 *euro* un valsts budžeta finansējums 3 497 182 *euro*. Papildus ir pieejams finansējums 7 073 377 *euro*, ko veido aktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem, un darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa.”;

5. Aizstāt 28., 34. līdz 36.punktā, 42., 43.1 un 43.2 punktā vārdus “Latvijas Garantiju aģentūra” attiecīgajā locījumā ar vārdiem “Altum”;

6. Papildināt 36.punktā aiz vārdiem un skaitļiem “Komisijas regulai Nr. 1407/2013” ar vārdiem un skaitļiem “Eiropas Komisijas 2013.gada 18.decembra regulai (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) un Eiropas Komisijas 2014.gada 27.jūnija regulai (ES) Nr.717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190)”;

7. Izteikt 40.punktu un papildināt ar jaunu 40.1 un 40.2 punktu šādā redakcijā:

“40. Šo noteikumu 10.punktā piešķirto reģionālo atbalstu ieguldījumiem var apvienot ar citu valsts atbalstu saskaņā ar Komisijas regulas Nr.[651/2014](http://eur-lex.europa.eu/eli/reg/2014/651?locale=LV) 8.panta 3. un 4.punktu, ja netiek pārsniegta Komisijas regulas Nr.651/2014 14.pantā vai Eiropas Komisijas valsts atbalsta lēmumā noteiktā maksimālā atbalsta intensitāte.

40.1 Šo noteikumu 15., 23. un 24.punktā piešķirto *de minimis* atbalstu var apvienot ar citu valsts atbalstu līdz Komisijas regulas Nr.1407/2013 3.panta 2.punktā noteiktajam attiecīgajam robežlielumam un saskaņā ar Komisijas regulas Nr. 1407/2013 5.panta 1. un 2.punktu drīkst apvienot ar valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta atbalsta programmā vai Eiropas Komisijas lēmumā.”;

40.2 Šo noteikumu ietvaros Eiropas Savienības struktūrfondu finansējumu un finansējumu, ko veido gūtie ieņēmumi no brīvo publisko līdzekļu noguldījumiem, nepiešķir, ja atbalsta saņēmējs ir saņēmis vai paredz saņemt finansējumu par tām pašām attiecināmajām izmaksām no valsts, pašvaldības, Eiropas Savienības līdzekļiem vai Eiropas Ekonomikas zonas finanšu instrumenta un Norvēģijas finanšu instrumenta līdzekļiem.”;

8. Papildināt ar jaunu 41.3 punktu šādā redakcijā:

“41.3 Saimnieciskās darbības veicējs reģionālu atbalstu ieguldījumiem šo noteikumu ietvaros var saņemt, ja tiek ievēroti Komisijas regulas Nr.651/2014 1.panta 5.punkta nosacījumi.”;

9. Papildināt ar jaunu 42.1 punktu šādā redakcijā:

“42.1 Informāciju par šo noteikumu ietvaros saņemto *de minimis* atbalstu atbalsta saņēmējs glabā turpmākos 10 gadus no dienas, kad saņemts atbalsts.”;

10. Izteikt 45.punktu šādā redakcijā:

“45. Šo noteikumu ietvaros ilgtermiņa investīciju aizdevumus un apgrozāmo līdzekļu aizdevumus piešķir līdz 2016.gada 29.februārim. Maksājumus šo noteikumu ietvaros noslēgto aizdevumu līgumu ietvaros saimnieciskās darbības veicējiem veic līdz 2016.gada 30.jūnijam.”.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretārs R.Beinarovičs

29.10.2015. 15:58

637

Agita Nicmane

67013203, Agita.Nicmane@em.gov.lv